Stimate Domnule Preşedinte al Parlamentului,

În temeiul art.73 din Constituţia Republicii Moldova, înaintez                       spre examinare Parlamentului, cu titlu de iniţiativă legislativă, proiectul                legii pentru completarea Legii nr.1123-XII din 30 iulie 1992 cu privire                     la distincțiile de stat ale Republicii Moldova și proiectul legii privind instituirea medaliei jubiliare ”650 de ani de la întemeierea Țării Moldovei”, solicitînd examinarea acestor proiecte în regim prioritar în cadrul sesiunii curente.


În calitate de organ responsabil de prezentarea proiectelor de lege                   în Parlament se desemnează Guvernul.

Cu respect,

Vladimir VORONIN

Anexe: 

1. Proiectul de lege pentru completarea Legii nr.1123-XII din 30 iulie 1992 cu privire                la distincţiile de stat ale Republicii Moldova;

2. Proiectul de lege privind instituirea medaliei jubiliare ”650 de ani de la întemeierea  Țării Moldovei”;

3. Nota informativă la proiectul legii pentru completarea Legii nr.1123-XII din 30 iulie 1992 cu privire la distincțiile de stat ale Republicii Moldova și la proiectul legii privind instituirea medaliei jubiliare ”650 de ani de la întemeierea Țării Moldovei”;
4. Modelele ordinului, a medaliei jubiliare și a brevetului aferent medaliei.
Domnului Marian LUPU,

Preşedinte al Parlamentului

Proiect

Parlamentul  Republicii  Moldova

L   e   g   e

pentru completarea Legii nr. 1123-XII din 30 iulie 1992  

cu privire la distincţiile de stat ale Republicii Moldova



Parlamentul adoptă prezenta lege organică. 


Articol unic. - Legea nr.1123-XII din 30 iulie 1992 cu privire la distincţiile de stat ale Republicii Moldova (republicată în Monitorul Oficial al Republicii Moldova, 2002, nr.161, art.1248), cu completările şi modificările ulterioare, se completează după cum urmează: 


1. La articolele 9 şi 11, după alineatul „Ştefan cel Mare” se introduce alineatul „Bogdan Întemeietorul”.


2. După articolul 17 se introduce subtitlul „Bogdan Întemeietorul” şi două articole noi, 171 şi 172, cu următorul cuprins:


„Articolul 171. Ordinul „Bogdan Întemeietorul” se conferă:


pentru merite remarcabile în dezvoltarea şi consolidarea statalităţii Republicii Moldova;


pentru contribuţie substanţială la renaşterea naţională, la consolidarea păcii civice, la instaurarea coeziunii şi concordiei în societate şi la armonizarea relaţiilor interetnice;  


pentru activitate deosebit de rodnică în vederea sporirii prestigiului ţării pe plan internaţional.



Articolul 172. Ordinul „Bogdan Întemeietorul” se confecţionează                 din argint şi reprezintă o cruce în flori de crin, de aur, fiecare floare avînd cîte un fianit broşînd în zona receptaculului. Crucea este aşezată pe o stea de argint, compusă din fascicole de raze multiplicate şi ordonate într-un pătrat imaginar cu laturile uşor convexe. Crucea este încărcată cu un medalion rotund avînd în cîmp roşu, în relief, efigia simbolică a domnului ţării ecvestru, de aur, iar în exergă, între două cercuri liniare de acelaşi metal, pe email alb, legenda cu litere capitale, de asemenea de aur: sus „Bogdan”, jos „Întemeietorul”, segmentele inscripţiei fiind separate de cîte trei fianite pe flancurile drept şi stîng.


Diametrul ordinului este de 45 mm.


Pe verso, ordinul este prevăzut cu un dispozitiv de prindere de haină.

Preşedintele  Parlamentului 

Notă  informativă
la proiectul legii pentru completarea Legii nr.1123-XII                                               din 30 iulie 1992 cu privire la distincțiile de stat ale Republicii Moldova 
și la proiectul legii privind instituirea medaliei jubiliare 
„650 de ani de la întemeierea Țării Moldovei”
Proiectul legii pentru completarea Legii nr.1123-XII din 30 iulie 1992                  cu privire la distincțiile de stat ale Republicii Moldova și proiectul legii privind instituirea medaliei jubiliare „650 de ani de la întemeierea Țării Moldovei”                    sînt elaborate în vederea inistituirii Ordinului „Bogdan Întemeietorul” și a medaliei jubiliare „650 de ani de la întemeierea Țării Moldovei”.

Necesitatea instituirii acestor decorații este determinată de sărbătorirea,                    în anul 2009, a 650 de ani de la întemeierea Statului Moldovenesc independent.  

Se preconizează ca prin conferirea Ordinului „Bogdan Întemeietorul”                    să fie apreciate meritele remarcabile în dezvoltarea şi consolidarea statalităţii Republicii Moldova, contribuţia substanţială la renaşterea naţională, la consolidarea păcii civice, la instaurarea coeziunii şi concordiei în societate şi la armonizarea relaţiilor interetnice, precum și activitatea deosebit de rodnică în vederea sporirii prestigiului ţării pe plan internaţional.

În ierarhia decorațiilor Ordinul „Bogdan Întemeietorul” va fi plasat                     pe o poziție inferioară ordinelor „Ordinul Republicii” și „Ștefan cel Mare”                     și superioară ordinelor „Ordinul de Onoare”, „Credință Patriei” și „Gloria Muncii”. 

Ordinul „Bogdan Întemeietorul” reprezintă o cruce în flori de crin așezată            pe o stea compusă din fascicole de raze. Crucea este încărcată cu un medalion rotund, avînd în relief efigia simbolică a domnului țării. Dat fiind că nu s-au păstrat imagini cu portretul Domnului Bogdan I s-a recurs la o imagine simbolică convențională a suveranului călare, specifică pentru sigilografia și numismatica europeană de epocă. Crucea în flori de crin e o referire la stema dinastică                          a Mușatinilor. 

Proiectul legii privind instituirea medaliei jubiliare „650 de ani                                de la întemeierea Țării Moldovei” prevede conferirea acesteia pentru contribuţie             la afirmarea şi dezvoltarea statalităţii moldoveneşti, promovarea consecventă                     a reformelor democratice şi social-economice, sporirea potenţialului spiritual                   şi intelectual, merite în consolidarea societăţii, activitate statală, socială                           şi de binefacere intensă.

Medalia jubiliară reprezintă pe revers tradiționala stemă a Statului                  Moldav din epoca medievală, perpetuată pînă în prezent în Stema de Stat                            a Republicii Moldova. 

